Борис Мајоров
Борис Александрович Мајоров (; Москва, 11. фебруар 1938) некадашњи је совјетски и руски хокејаш на леду и хокејашки тренер који је током каријере играо на позицијама левокрилног нападача. Заслужни је мајстор спорта Совјетског Савеза од 1963, Заслужни тренер РСФСР од 1979. и члан Куће славних ИИХФ-а од 1999. године. Двоструки је олимпијски и шестоструки светски првак у хокеју на леду. По окончању спортске каријере једно време је радио и као спортски коментатор, а био је запослен и на административним пословима у Хокејашком савезу Русије.  

Његов брат близанац Јевгениј Мајоров такође је био прослављени совјетски хокејаш и вишеструки олимпијски и светски првак. Године 1961. дипломирао је на Московском државном техничком универзитету.

Биографија 
Целокупну играчку каријеру која је трајала 13 сезона (1956−1969) провео је у редовима московског Спартака са којим је освојио и три титуле националног првака. За Спартак, у ком је неколико сезона имао улогу капитена екипе, одиграо је преко 400 утакмица у националном првенству и постигао 255 голова. У Спартаку је Мајоров играо у линији заједно са братом близанцем Јевгенијем и са Вјачеславом Старшиновим, и та тројка се сматрала једном од најачих нападачких линија светског хокеја шездесетих година прошлог века. 

Године 1961. одиграо је и две утакмице за фудбалску екипу Спартака у првенству Совјетског Савеза − 19. и 23. априла 1961. против екипа Пахтакор и Каират.

Као стандардни члан сениорске репрезентације Совјетског Савеза играо је на два олимпијска турнира −  ЗОИ 1964. у Инзбруку и четири године касније у Греноблу − и у оба наврата освајао је златну олимпијску медаљу. Са репрезентацијом је освојио и 7 медаља на светским првенствима, од чега  пет златних. На светским пр венствима и олимпијским играма одиграо је укупно 50 утакмица и постигао 30 голова.

По окончању играчке каријере бавио се тренерским послом и радио је као главни тренер у Спартаку, Јокериту (титула првака Финске у сетони 1991/92), Тапари те у репрезентацији Совјетског Савеза.

Види још 
 ХК Спартак Москва
 Репрезентација Совјетског Савеза у хокеју на леду
 Хокеј на леду на Зимским олимпијским играма 1964.
 Хокеј на леду на Зимским олимпијским играма 1968.

Референце

Спољашње везе 

 
 -{Олимпијска биографија на сајту -{sports-reference.com}-}-
 -{Биографија на сајту peoples.ru}-

Рођени 1938.
Московљани
Совјетски хокејаши на леду
Руски хокејаши на леду
Совјетски хокејашки тренери
Руски хокејашки тренери
Хокејаши на леду на Зимским олимпијским играма 1964.
Совјетски олимпијци на Зимским олимпијским играма 1964.
Освајачи медаља на Зимским олимпијским играма 1964.
Хокејаши на леду на Зимским олимпијским играма 1968.
Совјетски олимпијци на Зимским олимпијским играма 1968.
Освајачи медаља на Зимским олимпијским играма 1968.
Освајачи олимпијских медаља у хокеју на леду
Освајачи златних олимпијских медаља за Совјетски Савез
Олимпијски победници у хокеју на леду
Светски прваци у хокеју на леду